NaiveNeuron/SloPal huggingface dataset:
Kuffa, Štefan, poslanec NR SR (2015-09-25):
Naopak, ku výchove patrí aj trest. Je tu aj pán minister spravodlivosti a on to vie veľmi dobre, hej. A to jak je to u dospelých, tak je to aj u detí. Samozrejme, má to byť stále primerané. Aj trest má výchovný moment. Ale tu sa deje taká vec, že my kazíme našu mládež a v tom je ten problém. Takzvaní možno tí, ktorí by chceli vzdelávať naše deti alebo mládež o sexuálnej výchove, sami nemajú to jasno vo svojom živote a takýto človek nemôže viesť druhých. Slepý, keď bude viesť toho druhého alebo slepého, obidvaja padnú do jamy. A v tom je ten zásadný problém. Aj keď tuná niektorí kolegovia protestovali a vykrikovali tuná z lavice, aj ja mám osobnú tú skúsenosť s tým, že odoberajú sa tie deti v tom zahraničí. Dejú sa tieto veci a naši ľudia, musím povedať, aj ja to poznám aj z regiónu prípady také, kde so strachom a utekali z toho zahraničia z obavy pred tým, aby im neodňali tieto deti. Ten trest vždycky, teda je výchovný vtedy, ak je primeraný. Ak by som používal neprimerané tie tresty, tak to je niečo, s čím sa nedá súhlasiť a to nie je potom výchovné, ale devýchovné. Čo sa týka predkladanej správy, tak to sexuálne vykorisťovanie nadoberá alebo nadobudlo znepokojujúce rozmery na vnútroštátnej a medzinárodnej úrovni. Dá sa s tým súhlasiť naozaj. Aj zneužívanie tých detí a pornografia detská, ktorá tuná je, a vidíme aj tie snahy možno, poviem, skazených ľudí alebo spoločností, ktoré jakosi nabúravajú tento detský svet. Ak zabiješ detskú dušu, tak nikto ju už viac nevzkriesi. Deti sú veľmi citlivé na túto oblasť. Číž, Miroslav, podpredseda NR SR Ďakujem. S reakciou na faktické pán poslanec Mikloško.
P. Paška, predseda NR SR: (2010-03-03):
(Hlasovanie.) 137 prítomných, 81 za, 2 proti, 53 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Pýtam sa, či sa chce niekto prihlásiť do rozpravy. Pani poslankyňa Gabániová. Končím možnosť sa prihlásiť do rozpravy. Pani spravodajkyňa, poprosím vás, aby ste zaujali miesto, pani poslankyňa chce vystúpiť v treťom čítaní.
Zemanová, Anna, poslankyňa NR SR (2022-06-22):
Ďakujem pekne. No pozmeňovací návrh je výsledkom rokovaní aj s kolegami z SaS, takže za tento pozmeňovací návrh zahlasujeme. Ja by som sa prihovárala k postupu ako je v Českej republike, že teda parlamentná stráž bude zadefinovaná v zákone, ale teda reálne by bola vykonávaná Policajným zborom, obdobne ako je to v Čechách. Ja pevne verím, že v praxi tu budú naozaj ojedinelé situácie, ktoré verím, že sa ani nestanú, ale ak by sa stali, tak je dobre, aby mal kto nastoliť poriadok v pléne. Ale rada by som ešte pripomenula to stlmenie rýchlosti legislatívneho procesu. Myslím si, že teraz by sme naozaj po schválení tejto časti novely mali si sadnúť k tomu, ako pribrzdiť trochu rokovanie a rýchlosť prijímania zákonov. Mojím návrhom je, aby medzi prvým a druhým čítaním poslaneckých návrhov vždy uplynula jedna schôdza. Čiže, aby nebolo zaradené druhé čítanie hneď na tú ďalšiu schôdzu, ale až na obschôdzu tak, aby vlastne mohlo prebehnúť medzirezortné pripomienkové konanie, aby stanovisko legislatívnej rady vlády a stanovisko vlády neprichádzalo niekedy až už po schválení zákona v pléne Národnej rady. Potom, samozrejme, môžu sa dostať do legislatívneho procesu aj nejaké chybičky, ktoré následne treba opravovať a, samozrejme, nespôsobuje to dôveru. Máme schválenú, pán predseda, legislatívnu radu vašu, tak aj tá by bola si za čím, aby tiež mala nejaké prípadne odborné stanoviská a odporúčania.
Danko, Andrej, predseda NR SR (2016-04-18):
Ďakujem. To znamená, návrh znie, aby každá schôdza Národnej rady Slovenskej republiky začala znením hymny Slovenskej republiky. Ďakujem. Pán poslanec Fecko, poprosím vás o návrh zmeny programu.
Laššáková, Jana, podpredsedníčka NR SR (2014-10-31):
Pán poslanec Hlina.
Laššáková, Jana, podpredsedníčka NR SR (2013-12-12):
Pani poslankyňa, chcete položiť doplňujúcu otázku? Áno, poprosím vás, zapnite pani poslankyňu Vášáryovú. Nech sa páči.
Laššáková, Jana, podpredsedníčka NR SR (2015-05-12):
Pán poslanec Mihál, nech sa páči.
Danko Andrej, podpredseda NR SR (2024-02-27):
Pán Vašečka, pán Vašečka si užíval, pán Vašečka klamal pána predsedu parlamentu, to som bol pracovne, dobre? Sadnite si pán poslanec, dobre?
Danko, Andrej, podpredseda NR SR (2024-09-17):
Skúste k téme, pán poslanec, a v kľude, dobre?
B. Bugár, podpredseda NR SR: (2004-05-13):
(Hlasovanie.) Prítomných je 135 poslancov, za návrh 48, proti 49, zdržalo sa 35, nehlasovali 3. Tento procedurálny návrh sme neschválili. Nech sa páči.
D. Gabániová, poslankyňa: (2007-10-25):
Pán predseda, prosím, dajte hlasovať o bodoch 1 a 6 spoločnej správy s odporučením gestorského výboru schváliť.
Kollár, Boris, predseda NR SR (2022-09-21):
Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Anne Zemanovej.
Fico, Robert, poslanec NR SR (2021-09-28):
Takže využijem, ďakujem pekne, využije výnimku zo zákazu moralizovať v parlamente a začnem opäť možno tak trošku netradične. Pán predseda Sulík, ja zberám osobne maturitné vysvedčenia... (Reakcia ministra Sulíka: „Našli ste moje.“ ) Nie, nenašiel som vaše, ja chcem vaše, práveže som nenašiel vaše, ja vám dám moje. (Rečník odovzdal ministrovi kópiu svojho maturitného vysvedčenia.) Ale buďte taký dobrý, fakt si urobím zbierku maturitných vysvedčení, veľmi rád by som bol, keby ste mi dali kópiu vašeho maturitného vysvedčenia, ďakujem veľmi pekne. (Reakcia ministra Sulíka: „Vy ste boli aký bifľoš.“ ) Áno, bol som bifľoš (potlesk), bol som bifľoš, áno, áno, áno, áno. Ale myslím to teraz vážne, by som to chcel do svojej zbierky a rád by som videl, akú strednú školu ste absolvovali, aké ste mali maturitné vysvedčenie. (Reakcie z pléna. Smiech rečníka.) Ja som, ja som v tomto vysvedčení, bohužiaľ, za bifľoša, ale taký bol možno svet. (Reakcie z pléna.) Pán predseda, prosím? Aké ŠtB? (Reakcie z pléna.) Neviem, čo hovoríte, ale to je úplne jedno.
Šimečka, Michal, podpredseda NR SR (2024-05-10):
Pán poslanec Dubéci, nech sa páči.
Glváč, Martin, podpredseda NR SR (2016-05-18):
Pani poslankyňa Jurinová.
V. Palko, poslanec: (2007-12-12):
Ale pán poslanec Senko navrhuje, aby sa aj tento pojem akt vyvražďovania nahradil slovom násilie. Pán poslanec Senko, ako už povedal kolega, úmyselné násilie, ktoré vedie k smrti, je vražda. A dodávam, že ak týchto obetí tohto úmyselného násilia sú milióny, tak potom namieste je presne slovo vyvražďovanie, akt vyvražďovania. A nie je možné tieto slová vypustiť. Snaha vypustiť tieto slová, to už je prejav spochybňovania toho veľkého zločinu, ktorý sa naozaj stal. A to by bolo prejavom oportunizmu a bolo by to skôr zneuctením tých miliónov obetí ako prejavom úcty voči nim. A preto sa už nebojme konečne povedať pravdu. Nebojme sa už konečne povedať pravdu, lebo iba tak môžeme zabrániť tomu, aby sa takéto hrozné veci opakovali.
Mihál, Jozef, poslanec NR SR (2013-02-12):
Ďakujem. Ten návrh považujem za dobrý a myslím si, že treba s ním ďalej pracovať a posunúť ho do druhého čítania. A ja mám aj jeden námet pre druhé čítanie, ak by získal podporu v prvom čítaní, a to je ten, že, pani kolegyňa, nejako sa zabudlo na ústavných činiteľov, ktorí teda nie sú v štátnej službe, ale tiež ich platí štát z prostriedkov daňových poplatníkov. Ústavní činitelia, ako napr.: pán prezident, niektorí ministri, členovia vlády, niektoré pani poslankyne kolegyne, niektorí kolegovia páni poslanci, ktorí poberajú plat z prostriedkov daňových poplatníkov a zároveň poberajú celkom slušné dôchodky.
Goga, Ľudovít, poslanec NR SR (2018-12-04):
Teraz budeme hlasovať o bodoch 2, 3 a 11 zo spoločnej správy, ktoré boli vyňaté na samostatné hlasovanie z dôvodu, že bol podaný k nim iný návrh. Pán predsedajúci, dajte hlasovať o bodoch 2, 3 a 11 zo spoločnej správy.
Bugár, Béla, podpredseda NR SR (2018-06-12):
Áno? Pán spravodajca? Nie. Ďakujem pekne. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia (tlač 938). Pán podpredseda vlády a minister životného prostredia László Sólymos, máte slovo. (Rokovanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov , tlač 938.)
Grendel, Gábor, podpredseda NR SR (2022-11-08):
V rozprave teraz vystúpi pani poslankyňa Jana Žitňanská.
Bugár, Béla, podpredseda NR SR (2019-09-19):
Ďakujem pekne. Prerušujem rokovanie o tomto bode programu a aj o tomto bode budeme hlasovať za chvíľočku. Pred hlasovaním mi dovoľte na balkóne privítať dôchodcov z Malých Dvorníkov. Buďte vítaní v Národnej rade! (Potlesk v sále.) Takže, vážené panie poslankyne, prosím, aby, a aj, páni poslanci, samozrejme, aby ste sa vrátili do rokovacieho priestoru. Pristúpime k jednotlivým hlasovaniam. Máme štrnásť prerokovaných bodov. Takže najprv prosím pána poslanca Baláža, aby uviedol hlasovanie o bode 58 programu, a to v druhom čítaní o návrhu poslancov Antošovej, Pašku, Zelníka, Soboňu a Kmeca na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty, tlač 1347. A prosím o väčší kľud. Páni poslanci! Nech sa páči, máte slovo. (Hlasovanie o návrhu poslancov Národnej rady Slovenskej republiky Evy Antošovej, Jaroslava Pašku, Štefana Zelníka, Juraja Soboňu a Stanislava Kmeca na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1347.)
Jurinová, Erika, podpredsedníčka NR SR (2012-10-24):
Pán poslanec Kuffa.
Kuffa, Štefan, poslanec NR SR (2012-07-26):
Ďakujem za slovo, pani predsedajúca. Dovoľte mi, aby aj ja som sa vyjadril k tejto téme, ako aj občan, ale spomínali sme tu aj sedliakov, poľnohospodárov, roľníkov, bačov, chovateľov oviec. Tak ako to bolo spomenuté tuná, prší – zle je, sucho – zle je, ale faktom je pravda, to nemusíme byť aj poľnohospodári, aby sme si všimli, že skutočne minulý rok jeseň bola mimoriadne suchá, a dodala, nielen jeseň bola mimoriadne suchá, čo bol problém naozaj na oziminách, ktoré boli zasiate, ale aj samotná zima bola suchá. Aj u nás v podtatranskom regióne bola veľmi suchá zima, tak som ju vnímal aj ja. Pozorne som počúval aj pána ministra dopoludnia, keď rozprával, Nitriansko porovnával a Topoľčiansko, kde podľa satelitných snímok bolo vlastne vyhodnotené, že 9 % je deficit vlahy, a v skutočnosti merania, ktoré boli fyzicky ako realizované, bolo až 20 % deficitu vlahy. Skôr sa prikláňam, naozaj ako neviem, teda či som to dobre pochopil, pán minister, nie? Že no tak asi potom tak, tak potom prepáčte, keď som to zle pochopil, len ja som sa chcel prikloniť k tomu, že naozaj to fyzické meranie tej vlahy, teda je presnejšie a reálnejšie. Poľnohospodárom ak treba im pomôcť pri založení úrody, nemyslím si, že práve v jeseni sa zakladá úroda, aby to naozaj nerástla tam burina, alebo už oveľa skôr. Jeseň považujem, už možno sú to neskoršie mesiace, ale už aj v auguste aj teraz niektorí poľnohospodári už zakladajú novú úrodu. Určite je potrebné našim poľnohospodárom pomôcť. Ďakujem.
Hrnčiar, Andrej, podpredseda NR SR (2018-02-13):
Pán poslanec Bublavý.
Danko, Andrej, podpredseda NR SR (2023-12-07):
Ďakujem. S reakciou pán poslanec Kišš.
Laššáková, Jana, podpredsedníčka NR SR (2013-11-27):
Nie, neotváram. Predniesli ste svoj pozmeňujúci návrh. (Povedané so smiechom a smiech v sále.) K tomuto, ani k tomuto pozmeňujúcemu návrhu, resp. k vystúpeniu pána poslanca nie sú žiadne faktické poznámky. Nech sa páči, pán poslanec Muránsky, máte slovo.
P. Paška, predseda NR SR: (2009-06-17):
(Hlasovanie.) 140 prítomných, 122 bolo za, 4 proti, 12 sa zdržalo, 2 nehlasovali. Návrh sme pridelili výborom a určili lehotu na prerokovanie. Pani poslankyňa Belásová teraz bude uvádzať v prvom čítaní hlasovanie o vládnom návrhu zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania v znení neskorších predpisov a zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov v znení neskorších predpisov , ktorý sme prerokovali v prvom čítaní v skrátenom legislatívnom konaní.
P. Paška, predseda NR SR: (2008-01-31):
Takže poprosím teraz pána poslanca Jozefa Ďuračku, aby ako určený spravodajca gestorského výboru pre financie, rozpočet a menu uvádzal hlasovanie v prvom čítaní o vládnom návrhu zákona, ktorým sa mení a dopĺňa zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov a o zmene a doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov . Je to tlač č. 514. Nech sa páči, pán spravodajca.
P. Paška, predseda NR SR: (2009-10-22):
(Hlasovanie.) 130 prítomných, 48 za, 74 proti, 7 sa zdržali, 1 nehlasoval. Tento návrh sme neschválili.
Bugár, Béla, podpredseda NR SR (2016-10-27):
Vážené dámy, vážení páni, pristúpime k hodine otázok . V súlade so zákonom o rokovacom poriadku teda poslanci písomne predložili do včera do 12.00 hodiny 24 otázok na predsedu vlády a 45 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v sále, samozrejme sa neodpovedá. Prosím teraz pána predsedu vlády, pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči.
Svrček, Miloš, poslanec NR SR (2023-05-17):
Ďakujem pekne za vystúpenie. Pán poslanec, taktiež môžem potvrdiť, že tento návrh vznikol po spoločnej diskusii s úradom, taktiež by som chcel ešte povedať, že v rámci tohto návrhu sa ustanovuje aj povinnosť pre dodávateľov elektriny a plynu informovať odberateľov o zmene tej zmluvnej ceny za dodávku elektriny alebo dodávky plynu, o ich práve vypovedať zmluvu najneskôr 30 dní pred nadobudnutím účinnosti zmeny, čiže sú tam aj také právne regulácie, ktoré zadávame do tohto návrhu a pre mňa je podstatné, že vznikol po spolupráci, alebo po komunikácii s tými dotknutými subjektmi, čiže ide o problémy z aplikačnej praxe a som veľmi rád, že vôbec vznikol tento návrh a taktiež by som chcel poprosiť plénum, aby podporilo tento návrh a posunulo do druhého čítania. Ďakujem pekne.
V. Veteška, podpredseda NR SR: (2004-12-02):
Ale najskôr bude s faktickou poznámkou reagovať pán poslanec Cuper. J. Cuper, poslanec: Pán kolega Čaplovič, vašu iniciatívu by som bral celkom vážne, keby vám prekážalo zároveň aj to, že v tomto parlamente sa dennodenne počúva vyslovovať priezviská príslušníkov istej menšiny bez prechyľovania, čo tiež nie je v súlade s existujúcim platným jazykovým stavom a niekto si to celkom zámerne praeter legem urobil a toto vedenie tohto parlamentu sa s tým stotožnilo a akceptuje ho. Samozrejme, to neplatí o mne. Ja som vždy mená členov parlamentu príslušníkov istej etnickej národnostnej menšiny vyslovoval s prechyľovaním a môžem zodpovedne povedať, že nie som tiež celkom týmto nadšený, že sme s tým prišli. Takže, samozrejme, ale aj vy, ak teda nechcete byť, pán kolega Čaplovič, farizejom, treba povedať zároveň aj to, že sa táto realita stala skutočnosťou na Slovensku a že jednoducho Smer zatiaľ proti nej neprotestoval, pokiaľ je mi známe. Takže my robíme len to, že dávame realitu do zákonnej podoby, teda de facto dávame aj podobu de iure. Ďakujem za pozornosť.
Pčolinský, Peter, poslanec NR SR (2016-10-12):
Ďakujem pekne. Pán minister, je pravda, čo hovorí pán Beblavý, lebo totižto pri životnom poistení tie provízie sú vysoké, klient platí prvé dva roky de facto províziu poisťovni, ktorá to následne rozdeľuje medzi sprostredkovateľov, respektíve do tej siete svojej. Ale tam sa to pohybuje reálne niekde okolo 150 až 180 % z ročného poistného, je tá provízia. Tam vnímam ako problém to, že tie provízie sú vyplácané preddavkovo a nie sú vyplácané systémom PS Go, to znamená, zo zaplateného poistného. Ale veľmi dôležitá vec je, že pri neživotnom poistení, ktorého sa týka tento návrh zákona, sú provízie okolo 20, 25 %, maximálne 30. Čiže tá argumentácia tam veľmi nesedí. A ďalšia vec je, vy tvrdíte, že tá cena, respektíve ten zvýšený odvod bude premietnutý v rámci nejakého mixu zo zisku a tak ďalej, ale, bohužiaľ, to pravda nie je. Ja som včera napríklad sedel s bývalým generálnym riaditeľom jednej z najväčších poisťovní na Slovensku, ten sa len pousmial a povedal mi, že vždy, vždy poisťovne akúkoľvek právnu úpravu, ktorá im zvyšovala náklady, premietli vždy do ceny poistného, respektíve do ceny poistenia a vždy to zaplatil klient. Ani v tomto prípade to nebude inak. Veľmi rýchlo poisťovne si sadnú, dohodnú sa, urobia kartel a zvýšia plošne cenu toho poistného. Čiže nemáte pravdu v tom, že veľmi sa to nedotkne toho klienta. A čo sa týka kvality finančného sprostredkovania, ja som veľmi rád, že prídete aj s návrhom, respektíve s novelou zákona o finančnom sprostredkovaní. Ja k tomu veľmi rád vystúpim. Len aby ste boli v obraze, ja som dokonca o tom písal aj diplomovú prácu, čiže viem, o čom hovorím. A budem veľmi rád, ak sa podstatne prísnejšie bude regulovať práve tento segment finančného trhu. Ďakujem pekne.
Jurinová, Erika, podpredsedníčka NR SR (2015-10-21):
S reakciou na faktické poznámky pani navrhovateľka, pani poslankyňa Nicholsonová.
Šimečka, Michal, podpredseda NR SR (2024-01-17):
Ďakujem pekne. Ďakujem pekne, na vaše vystúpenie je 19 faktických poznámok. A ako prvý pán poslanec Dubéci.
Číž, Miroslav, poslanec NR SR (2018-05-24):
Ďakujem pekne. Pán Fecko, no, počúvam teraz ten obrovský obdiv od vašich kolegov, pani Remišová teda, že konečne vidíme, ako vyzerá odbornosť. Pán Fecko, ja sa nezaoberám poľnohospodárstvom, len napriek tomu použijem to slovo insitný prejav celkom zaujímavý a nepodceňujem ani insitný, aj insitné umenie mám rád. Len vo vašom vystúpení, a pokiaľ hovoríte o problémoch vlastníctva na Slovensku ako zásadných, viete veľmi dobre, že máme tzv. uhorské právo a reziduá. To znamená, že vlastníctvo pozemkov sa delí v jednotlivých čiastkach. Je hrozne rozdrobené. Ja si pamätám ešte z 80. rokov, keď sa v Petržalke hľadal priestor pre výstavbu budov, kde bolo 500 vlastníkov alebo 500 častí jednotlivých pozemkov. Do toho celého sme urobili tú radostnú vec, že ten nádherný privatizačný a reštitučný proces teda celý, ktorý rovnako zaneriadil zásadným spôsobom množstvom vlastníkov rozdrobených parciel a podobne. Do toho celého ešte úplne geniálny inštitút, za ktorý vy všetci všetkými hodnotovo stojíte, je vydržanie pôdy a ďalšie obrovské zaneriadenie problému. Pamätám si veľmi vážne diskusie o geodézii a kartografii, kde hovorili, ak máme aspoň základný poriadok urobiť v tejto sfére, potrebuje štát najmenej 30 mld. korún. Ministerka aj my sme zdedili tento stav, kde, samozrejme, v tejto podobe prebiehajú stovky a denne pomaly v každej dedine desiatky vlastníckych sporov o rôzne typy pozemkov, vyčlenenie pozemkov, geometrické plány s tým späté a tak ďalej atď. Žiadna vláda nevyrieši tento problém a vždycky bude spôsobovať ešte dobré desaťročia slovenskú traumu tento problém. Toto, ak vy ako znalec, nevidíte tento problém a nenaznačíte, ako sa má riešiť primárne? A poslednú vec. Viete, bol som tajomníkom v 90. rokoch, keď prvýkrát prišli zástupcovia Vojenského výcvikového priestoru Javorina za mnou a hneď mi povedali, pán doktor, je tu 19 mld... (Prerušenie vystúpenia časomerom.)
Figeľ, Ján, podpredseda NR SR (2012-06-27):
Ďakujem pekne pánovi spravodajcovi. Prerušujem rokovanie o tomto bode programu. Ďalším, v poradí 31. bodom programu schôdze je bod, ktorý presunieme na zajtra ráno na základe žiadosti predkladateľov pána Štefanca a pána Freša, takže by sme pokračovali bodom č. 32, ktorým je prvé čítanie o návrhu poslancov Národnej rady Slovenskej republiky Juraja Drobu a Martina Poliačika na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a o zmene a doplnení niektorých zákonov . Tento návrh je pod tlačou 77, návrh na jeho pridelenie na prerokovanie výborom je v rozhodnutí predsedu č. 59. Dávam teraz slovo pánovi poslancovi Jurajovi Drobovi, aby tento návrh zákona uviedol. Nech sa páči.
V. Faič, poslanec: (2001-12-11):
J. Migaš, predseda NR SR: Panie poslankyne, páni poslanci, prerušujem hlasovanie o vládnom návrhu zákona o organizácii ústrednej štátnej správy, tlač 1152. Poprosil by som navrhovateľa za vládu a spravodajcu, aby si túto vecnú stránku vyjasnili a potom budeme pokračovať v hlasovaní. Nech sa páči, pán poslanec Cabaj k procedúre, nech sa páči.
Zemanová, Anna, poslankyňa NR SR (2016-09-12):
Ďakujem pekne za slovo. V podstate ste trošku v dlhšom vystúpení povedali to, čo ja na začiatku predchádzajúceho vstupu, že treba celý zákon o odpadoch opraviť, upraviť a dať na správnu mieru. Ja tiež len jeden príklad z praxe ohľadom takzvanej, ja som ju nazvala kýblovej vyhlášky a týka sa vlastne zberu drobného stavebného odpadu od občanov, kde od 1. júla je povinnosťou obce vážiť odobratý stavebný odpad. Samozrejme, toto sa nerobí a ministerstvo vydalo tzv. kýblovú vyhlášku, kde namiesto váženia sa počíta stavebný odpad na kýble. To je ako samotné v rozpore so zákonom a potom s tým, že to je daň, tak vlastne podľa správnosti, podľa platného zákona by mal občan dostať platový výmer. Tak si predstavte, že donesiete jednu starú WC misu, ktorú teda dáte, že jedna WC misa, možno jeden kýbeľ, tak sa prepočíta na nejakú váhu a potom zložitým spôsobom obec vydá platobný výmer, ktorý doporučene musí doručiť tomu občanovi, aby ho mohol zaplatiť. Tak by to malo byť po správnosti. Samozrejme, nerobí sa to. Je to postavené na hlave a len slabá ukážka toho, že celý zákon o odpadoch by sa mal prepracovať. A ak, pán poslanec, vidíte príležitosť, že práve pri tomto návrhu by sa to mohlo, tak súhlasím s vami. Áno, že stiahnuť ho a dopracovať, prepracovať, tak urobiť rozsiahlejšiu novelu a odstrániť tieto nedostatky zákona.
Lipšic, Daniel, poslanec NR SR (2014-07-04):
No, len na úvod. Pán prezident tento zákon vrátil parlamentu nie kvôli poslednej novele ústavy, ale kvôli tomu, že má od prijatia ústavy právo vetovať zákony tohto parlamentu. Takže asi nie je privilégium, ktoré mu priznala novela ústavy. Druhá moja poznámka je, že, žiaľ, sa, pán poslanec, mýliš, ak tvrdíš, že v disciplinárnom konaní, ak disciplinárny senát zistí teraz, že sudca stratil predpoklady sudcovskej spôsobilosti, že prezident ešte bude posudzovať rozhodnutie disciplinárneho senátu. Vôbec nie. V tomto je čl. 147 ústavy jednoznačný, v takom prípade musí sudcu z funkcie odvolať. O tom akože niet sporu. Čiže môžme hovoriť aj niečo iné, ale nebude to mať nejakú veľkú relevanciu. Tam je rozhodnutie jednoznačné. Posudzovať parametre sudcovskej spôsobilosti v disciplinárnom konaní bude len disciplinárny senát bez ingerencie prezidenta. To je proste fakt, o tom nemusíme ani – môžme, ale nemá to význam – polemizovať. Druhá poznámka je, že teším sa, že pán poslanec prišiel k záveru, že jednak teda to, čo sa dohodne so SMER-om, neplatí, tak to sme my ale vedeli už aj predtým. To znamená, že ani polygraf, ani v takej mäkkej verzii, ktorú navrhoval, proste nebude nič. Rozhodnutie alebo proces previerok bude arbitrárny, svojvoľný, bez procesu, bez podmienok, preto len to beriem ako sčasti priznanie, že išlo o chybu tú novelu prijímať, aj keď sa chyba ťažko priznáva, ja chápem, lebo systém ako je teraz nastavený, je proste zlý. Umožňuje zneužívanie, bude svojvoľný a arbitrárny. A to, že ste mali záujem alebo ste si mysleli, že to bude iné ako „wishful thinking“, proste to bolo, akože naozaj želanie bolo otcom myšlienky, ale realita sa ukazuje, že je iná.
Ďuriš Nicholsonová, Lucia, podpredsedníčka NR SR (2016-11-30):
Pán poslanec Petrák.
Glváč, Martin, podpredseda NR SR (2019-04-02):
Ďakujem. Žiada si záverečné slovo spravodajca? Súčasne vás žiadam, aby ste oznámili termín hlasovania. Nech sa páči.
Danko, Andrej, predseda NR SR (2019-05-20):
S reakciou pani poslankyňa Gaborčáková.
Bugár, Béla, podpredseda NR SR (2018-02-01):
Na vystúpenie pani poslankyne s faktickou nikto, vyhlasujem rozpravu za skončenú. Pán navrhovateľ, nech sa páči, pán predseda výboru, máte slovo.
Jurinová, Erika, podpredsedníčka NR SR (2013-10-23):
Poprosím posledného prihláseného rečníka pána Viskupiča, ktorý sa v sále nenachádza. To znamená, že ukončujem všeobecnú rozpravu. A pýtam sa, či chce zaujať stanovisko pán minister? (Reakcia navrhovateľa.) Nech sa páči, máte slovo.
Bugár, Béla, podpredseda NR SR (2016-09-21):
Všeobecný súhlas nie je, dám ale o tom hlasovať, o tomto procedurálnom návrhu. Nech sa páči, prezentujme sa a hlasujme o návrhu, aby sme o tejto zmluve hlasovali zajtra o piatej. (Hlasovanie.) Prítomných 136, za 41, proti 66, zdržalo sa 29 poslancov. Konštatujem, že návrh nebol prijatý. Takže pani poslankyňa Antošová, nech sa páči, pristúpime k hlasovaniu o návrhu medzinárodnej, teda Parížskej dohody, nech sa páči.
T. Bastrnák, poslanec: (2007-10-29):
Pánovi Paškovi musím povedať len toľko, že váš kolega, expert na zdravotníctvo z vašej strany, to tiež asi myslí inak, keď hlasoval inak ako vy. Ďakujem pekne.
Laurenčík, Milan, podpredseda NR SR (2022-03-22):
Pán poslanec Tomáš Taraba s faktickou poznámkou.
V. Veteška, podpredseda NR SR: (2006-03-16):
K. Ondriaš, poslanec: Ďakujem za slovo. Musím sa priznať, že dve veci ma fascinujú. Prvá. Šestnásť rokov tu hovoríte o zločinoch komunizmu, za šestnásť rokov u nás v Česko-Slovensku, v bývalom Česko-Slovensku nikto nebol odsúdený za akýkoľvek zločin komunizmu. Asi traja, štyria ľudia boli odsúdení v Čechách, ale boli odsúdení za to, že nedodržiavali zákony v socializme. Takže, páni, nájdite a pohľadajte, lebo doteraz de iure tie zločiny neexistujú. Druhá poznámka. Keď hovoríte o zločinoch komunizmu, prosím vás, vytvorte medzinárodný súd v Norimbergu alebo v Haagu, kde by sa súdili ľudia, ktorí sú zodpovední za zločiny komunizmu a za genocídu. A ja vám poviem, prečo sa to za šestnásť rokov neudialo. Lebo ten súd, medzinárodný súd by vyniesol rozsudok, že takíto ľudia neexistujú, že zločiny komunizmu neexistujú, a toho sa najviac bojíte. Takže ešte raz. Postavte pred súd, odsúďte a vytvoríte medzinárodný súd. Ešte mám 40 sekúnd. Páni koaliční poslanci, od roku 1989 na  Slovensku zomrelo asi 4 000 ľudí, ktorí by boli žili, keby vás nebolo. Keby som ja bol spoluzodpovedný za smrť 4 000 ľudí, tak niekam zaleziem a štyrikrát si prestrelím hlavu a nekecám tu takéto „blbosti“. Ďakujem za pozornosť. Pokračovanie nabudúce. (Smiech v sále.)
Zmajkovičová, Renáta, podpredsedníčka NR SR (2014-09-17):
Vážení páni poslanci, pokračujeme v popoludňajšom rokovaní šiesteho dňa 37. schôdze Národnej rady Slovenskej republiky druhým čítaním o návrhu na vyslovenie súhlasu Národnej rady s uzavretím Zmluvy medzi Slovenskou republikou a Guernsey o výmene informácií týkajúcich sa daní. Návrh vlády je uverejnený ako tlač 1039 a spoločná správa výborov je ako tlač 1039a. Návrh vlády odôvodní podpredseda vlády a minister financií Peter Kažimír a ja ho poprosím, aby sa ujal slova. Nech sa páči, pán minister. (Rokovanie o návrhu na vyslovenie súhlasu Národnej rady Slovenskej republiky s uzavretím Zmluvy medzi Slovenskou republikou a Guernsey o výmene informácií týkajúcich sa daní , tlač 1039.)
P. Hrušovský, predseda NR SR: (2005-11-09):
(Hlasovanie.) 135 prítomných, 56 za, 21 proti, 54 sa zdržalo, 4 nehlasovali. Bod 2 z návrhu pani poslankyne Sárközy sme neschválili. Ľ. Navrátilová, poslankyňa: Teraz, prosím, dajte hlasovať o všetkých ostatných 26 pozmeňujúcich návrhoch.
Ďuriš Nicholsonová, Lucia, podpredsedníčka NR SR (2017-03-28):
Ďakujem všetkým za vaše faktické poznámky. No ja rozmýšľam stále, že, že koľko to budeme ťahať, túto rozpravu. O 17.00 hod. asi hlasovať nebudeme, asi zajtra o 11.00 hod. Dlhšie to nevydržíme. Lebo to si povedzme na rovinu, že o tých amnestiách už bolo povedané všetko a nebude nás veľmi baviť tu verklíkovať prakticky stále to isté, čo bolo omieľané 17 rokov pomaly. Takže predpokladám, že zajtra o tej 11.00 hod. sa k tomu budeme musieť nejako postaviť, a všetkým, ktorí teraz odhalili, že aj oni sú zmietaní istými pochybnosťami, vám, nám želám, aby sme sa s nimi vysporiadali tak, aby sme zajtra o tej 11.00 hod. mohli hlasovať v súlade s naším vedomím a svedomím. Ďakujem pekne. (Reakcia predsedajúceho.)
P. Paška, predseda NR SR: (2009-09-16):
(Hlasovanie.) 139 prítomných, 81 za, 4 proti, 54 sa zdržalo. Tieto body sme schválili.
Petro, František, poslanec NR SR (2015-11-12):
Týmto sme hlasovali o všetkých pozmeňujúcich návrhoch. Pani predsedajúca, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Frešo, Pavol, poslanec NR SR (2014-10-22):
Ďakujem pekne, pani predsedajúca. Znova sa podržím toho, čo v prípade pána župana Bašku. No pán kolega Blanár povedal veľa argumentov, prečo odmietnuť tento zákon samotný, lebo hovoril o rôznych víziách, ako by to mohlo byť v budúcnosti upravené, ale to jednoducho upravené nie je. Inými slovami, kritizoval súčasný stav, ktorý ideme zrušiť, ale neponúkol prakticky žiadnu náhradu, len s jedným dôvetkom a to tým, že štát sa o to nejako v budúcnosti postará a tú náhradu prinesie. Ja toto vnímam ako zďaleka, zďaleka najväčšie riziko nielen pre župy, ale aj riziko pre samosprávy ako celok. Lebo to nie je o tom, či porovnávame daň z motorových vozidiel s daňou z nehnuteľnosti. To je o tom, že systémovo zasahujeme do kompetencie samosprávy, ktorá má dnes jednu daň, každá má jednu zo svojich daní a môžeme diskutovať, či je to správne, alebo nie, ale berieme, je to vlastne bez akejkoľvek, bez akejkoľvek náhrady. A to je práve na tom absolútne, absolútne chybné. Inými slovami, aj tieto argumenty, ktoré pán kolega Blanár predniesol o tom, jak by to mohol byť mix daní, všetko možné, aby sa starali právnické osoby a tak ďalej, v akom pomere, a to už nehovorím o tom, o tej odbornej časti, o tom, že či cesty sa na severe viac opravujú alebo na juhu z tepla, tak to sú všetko veci, ktoré patria na debatu, ale ktoré mali predchádzať tomuto rozhodnutiu. A samotný fakt, že tu nemáme žiaden návrh na stole ďalší, hovorí, že toto rozhodnutie, ktoré ideme urobiť alebo idete urobiť, lebo ja to určite nepodporím, je nesprávne a bolo by dobré ho odložiť a bolo by treba doniesť niečo, čomu by nielen ste rozumeli v rámci svojej vlastnej strany a nejakej straníckej disciplíny, ale čomu by ste rozumeli aj v rámci porozumenia s verejnosťou a s celou samosprávou ako celkom. A tie dôvody, samozrejme, vo svojom vystúpení uvediem a pôjdeme do podrobností, prečo je to mimoriadne... (Prerušenie vystúpenia časomerom.)
Hrušovský, Pavol, podpredseda NR SR (2011-07-12):
Ďakujem pánovi podpredsedovi vlády za uvedenie návrhu. Ja sa ospravedlňujem za uvedenie návrhu pod tlačou 401. Pán podpredseda vlády uviedol návrh pod tlačou 400 – daňový poriadok. Preto poprosím teraz spoločného spravodajcu Tibora Tótha, aby Národnú radu informoval o stanovisku výboru. Nech sa páči.
I. Štefanec, poslanec: (2009-12-10):
Ďakujem pekne.
Hraško, Igor, poslanec NR SR (2012-09-19):
Ďakujem pekne, pani predsedajúca. Chcel by som poďakovať pánovi Blanárovi. Z jeho vystúpenia som si zobral dve významné veci, a to v prvom rade, keď hovoril o efektivite, že vieme činnosti v centrách voľného času robiť efektívne. Áno, myslím si, že ak jedno centrum voľného času vie zastrešiť činnosťou 24 obcí z okresu, tak si myslím, že činnosť tohto centra je efektívna. Preto si myslím, že financie, ktoré má mať pridelené, tak si zaslúži, pretože idú skutočne na činnosť týchto útvarov alebo teda záujmových krúžkov. Ďalšie, veľmi som rád, že sa pán kolega dotkol kompetencií. Vieme všetci, že bude to zrejme nevyhnutnosť aj v rámci reformy verejnej správy, ktorá sa chystá. Jedná sa o audit kompetencií a bude sa musieť prísť na to, skutočne, akým spôsobom do budúcnosti pokračovať, pretože dvojjediné financovanie vzdelávacích aktivít nie je v prospech veci. A ja by som možno to obrátil naspäť, možno sa k tomu aj dospeje časom pri tom audite, že nie štát bude prispievať na obce, respektíve bude dávať financie obciam na rozdelenie financií pre vzdelávacie aktivity, ale opačne, obce zo svojich podielových daní budú prispievať do štátneho rozpočtu na vzdelávanie detí a mládeže. Takže uvidíme, akým spôsobom to bude fungovať. Čiže možno to bude naozaj otázka toho auditu a uvidíme, kam dospejeme. Čiže systém obrátime úplne opačne. Nebude to zhora nadol, ale opačne, zdola nahor. A podľa toho, aké tie vzdelávacie aktivity budú, ktoré si ministerstvo bude musieť ustriehnuť, a ono bude rozdeľovať financie priamo na vzdelávacie aktivity, či už základné školy, stredné školy, záujmové útvary a tak ďalej, a tak ďalej. Takže som rád, že to bolo v týchto dvoch rovinách. Ďakujem pekne.
Borec, Tomáš, minister spravodlivosti SR (2012-08-08):
Ďakujem veľmi pekne za slovo, pani predsedajúca. Veľmi krátko chcem len zareagovať. Máte pravdu, čo sa týka poznámky, že sme išli do vlády s dvoma alternatívami, pričom bol to v podstate súboj konceptov. Pretože tá prvá alternatíva bola taká, že, ktorú sme nakoniec zamietli, ktorá mala hovoriť o osobitnom budúcom zákone, ktorý upraví exekučnú imunitu do podrobnosti po trošku takej by som povedal dlhšej odbornej debate. Len sa nám to nejavilo ako vhodné riešenie konformné s ústavou, pretože zároveň sa hovorilo, že akékoľvek exekúcie sa zakazujú na majetok štátu. Čiže ako medzitým neriešenie do vyriešenia budúcej situácie sa nám to javilo síce ako technicky vhodné, ale nie konformné s ústavou, preto sme opustili tento koncept, a prišli sme s týmto druhým riešením. A čo sa týka tej imunity a práva občanov alebo právnických osôb na náhradu svojich očakávaní, legitímnych, vo vzťahu k štátu, aby sa domohli svojho oprávnenia vo vzťahu k majetku štátu, samozrejme to tuná zakotvené máme. Ústavný súd vyriekol, že za ústavne neakceptovateľné nepovažuje exekučnú imunitu ako takú, ale jej rozsah, čo je veľmi dôležité si uvedomiť. A na toto ten návrh zákona vlastne reaguje. A zároveň hovorí, že inšpiratívne v tomto smere sa chce upriamiť na skúsenosti zo zahraničia, kde sa ide spôsobom, kde sa prenáša z normatívnej úrovne do roviny individuálnej právno-aplikačnej praxe nemeckej a rakúskej, čo vlastne reagujeme na to v rámci nášho modelu zákona v tej druhej časti, kde hovoríme o takzvanej relatívnej exekučnej imunite. To znamená, že podľa môjho názoru napĺňame a v rámci tých možností, ktoré máme aj z hľadiska času, aj z hľadiska právnych možností v súčasnosti a poznania stavu, za povedzme najlepšie z tých horších riešení. Čiže asi ďalej, ďalej nemá zmysel reagovať v tomto smere, len teda upozorňujem na to, že ideme aj v súlade so závermi Ústavného súdu, ktoré sú v časti V, začínajúce na strane 76 – Odôvodnenie nálezu. Ďakujem veľmi pekne za príspevok, napriek tomu, vážim si ho.
Blanár, Juraj, podpredseda NR SR (2021-11-12):
Pán poslanec Medvecký, môžete reagovať na faktické poznámky.
Pčolinský, Peter, podpredseda NR SR (2023-05-09):
Dve faktické, tri. S prvou pán poslanec Taraba.
Blaha, Ľuboš, poslanec NR SR (2020-11-03):
Pán kolega, vy si to možno neuvedomujete, ako si protirečíte. Vy ste definovali ten bývalý režim ako ten totalitný, ten zlý, lebo si tam mal princíp, že doma si rob, čo chceš, ale vonku musíš veriť v tie budovateľské ideály socializmu, komunizmu. Tak ste to povedali vy. No ale veď to robíte teraz vy. Doma si môžem myslieť, čo chcem, ale keď vyjdem von, tak musím veriť v tie budovateľské ideály liberalizmu alebo konzervativizmu, alebo vašich pravicových ideológii, lebo inak ma zavriete. Čiže vy ste si vlastne osvojili ten princíp, ktorý kritizujete na bývalom režime, a do bodky ho napĺňate. Rozumiete, že ste v absurdnej situácii. Že ak by ste chceli chrániť tú slobodu a demokraciu, ktorú podľa vás znevažovali stalinisti v 50. rokoch, tak by ste ju museli priznať aj svojim oponentom, aj tým komunistom. Ale to nedokážete. Tak ste taký istý. Takisto hovoríte, že v bývalom režime boli odopreté rovnaké podmienky na rozvoj ľuďom, ktorí mali inú kádrovú a politickú príslušnosť. Však to je to isté, čo robíte dneska nám. Lebo sme ľavičiari, lebo sme komunisti alebo socialisti, alebo anarchisti, alebo čokoľvek. Máme iný názor na historické veci, na ideály, tak nám odopierate naše práva. Lebo sme ľavičiari. A vy čo chcete vlastne vyčítať tým boľševikom a tým stalinistom? Však v čom je ten rozdiel? V čom ste iný, pán kolega? Ja vás naozaj začnem nazývať súdruh. Ďakujem.
Šutaj Eštok, Matúš, minister vnútra SR (2024-09-10):
Ďakujem pekne. Vážený pán predsedajúci, vážené poslankyne, vážení poslanci, vláda Slovenskej republiky svojím uznesením navrhla Národnej rade Slovenskej republiky, aby o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov, rokovala v skrátenom legislatívnom konaní. Podľa rokovacieho poriadku Národnej rady Slovenskej republiky sa môže takýto postup využiť za mimoriadnych okolností. V rámci vládneho návrhu zákona sa navrhujú opatrenia ako zvýšenie príspevku na bývanie či zavedenie dočasného náborového a stabilizačného príspevku. Zlepšenie finančného zabezpečenia by malo v krátkom čase zastaviť, zastabilizovať personálnu situáciu v bezpečnostných zložkách naprieč celým Slovenskom a pomôcť pri stabilizácii obsadených útvarov. Situácia v bezpečnostných zložkách, ktorú zdedila táto vláda, sa totiž vyhodnotila ako kritická, čo sa môže prejaviť plnením služobných úloh a taktiež spôsobiť celkovú vyčerpanosť personálu. Tieto aspekty môžu mať pri výkone štátnej služby závažné dôsledky, preto vás prosím, vážený pán predseda, vážené dámy poslankyne, vážení páni poslanci, aby ste tento návrh na skrátené legislatívne konanie podporili. Ďakujem pekne.
Hrušovský, Pavol, podpredseda NR SR (2011-07-12):
Pán poslanec Petrák chce reagovať na vystúpenie pánov poslancov. Nech sa páči.
Marosz, Ján, poslanec NR SR (2017-12-06):
Pán Galko, spomínali ste nejakú takú spoluzodpovednosť alebo aj sklamanie z pani ministerky Žitňanskej, ktorá ako keby je tá slušná ministerka, ktorá drží chrbát ministrovi Kaliňákovi. Ja som sa jej nedávno pýtal, že ako stojí tá záležitosť ohľadom inšpekcie ministerstva vnútra, ktorá by mala byť vyňatá spod kontroly samotného ministra. Ona sama navrhovala, že aj, napríklad aj silové zložky alebo Zväz väzenskej a justičnej stráže a ďalšie tieto zložky by mohli mať vyčlenené tieto inšpekcie, napríklad pod hlavičkou Generálnej prokuratúry. Povedala, že už došlo k stretnutiu medzi ňou, generálnym prokurátorom a pánom ministrom Kaliňákom, a teda na ťahu je momentálne minister Kaliňák a nejaký ten text alebo nejaký konkrétny návrh zákona, ktorý by túto, túto vec riešil. Je to taká možno výzva, aby čím skôr sa takýto, takýto krok udial, aj keď to nebude nejaký zásadný krok. Zásadnejšie a lepšie by bolo, keby pán minister sa vzdal svojej pozície, ale aj takáto drobnosť by možno sa stala veľkou vecou, keby inšpekcia ministerstva vnútra bola vyňatá spod pôsobnosti ministra Kaliňáka. A podčiarknem možno aj váhu tejto kontrolnej, kontrolného orgánu na ministerstve aj tým svojím včerajším zážitkom na polícii, keď policajti bez toho, že by ma vypočuli, že by spísali zápisnicu o tom, ako mladý muž ohrozoval deti nožom, tak povedali: „Však ak sa vám nepáči, tak dajte podnet na inšpekciu ministerstva vnútra.“ Takže aj toto mi tak hovorilo o tom, že naozaj už ani na tých najnižších úrovniach táto inšpekcia nemá žiadnu váhu.
Šípošová, Janka, poslankyňa NR SR (2015-03-19):
Ďakujem pekne. Veď práve o tomto to je, že mne je, poviem to v úvodzovkách, jedno, kto to kedy predložil, kedy sa to prijalo, mňa zaujíma súčasný stav, ako sa dá zlepšiť. To je všetko. A už len keď ste spomenuli to OĽaNO niekoľkokrát, sa volá Obyčajní ľudia a nezávislé osobnosti. Ja som tá druhá časť. Ďakujem.
Šefčík, Marek, poslanec NR SR (2021-09-28):
Ďakujem pekne za slovo. Pani predkladateľka, ďakujem za túto tvoju rozpravu, za to, že si to takto pekne systematicky vysvetlila. Aj odporcovia museli z toho cítiť a vidieť, keď majú otvorené srdcia, že ide skutočne o pomoc a som rád, že si zdôraznila a ešte sa to tu bude viackrát zdôrazňovať, že my sa zameriavame na ženy, ktoré váhajú, nie sú rozhodnuté a v tom prípade, keď pomôžeme týmto, môžeme alebo máme tendenciu zachraňovať životy ľudí. Ďakujem pekne.
Laurenčík, Milan, poslanec NR SR (2016-03-23):
Sľubujem. (Potlesk.)
Blaha, Ľuboš, podpredseda NR SR (2024-04-18):
Ďakujem pekne. Pani poslankyňa Plevíková má doplňujúcu otázku, nech sa páči.
Susko, Boris, poslanec NR SR (2015-11-20):
Teraz budeme hlasovať o návrhu pána poslanca Lipšica nepokračovať v rokovaní o tomto návrhu zákona.
Glváč, Martin, podpredseda NR SR (2018-10-23):
Pán poslanec Baránik.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 146, za 131, proti 1, zdržalo sa 14 poslancov. Návrh sme schválili. Teraz prosím pána poslanca Laurenčíka, aby uviedol hlasovanie o návrhu uznesenia k návrhu na vyslanie príslušníkov Ozbrojených síl Slovenskej republiky do Irackej republiky za účelom poradenstva a výcviku jej obranných a bezpečnostných síl (tlač 1187). (Hlasovanie o návrhu na vyslanie príslušníkov ozbrojených síl Slovenskej republiky do Irackej republiky za účelom poradenstva a výcviku jej obranných a bezpečnostných síl , tlač 1187.)
Taraba, Tomáš, poslanec NR SR (2022-09-30):
Marián, ja plne s tebou súhlasím, že treba strážiť zdravie verejných financií. Ja ti len pripomeniem, za posledné dva roky sme každý jeden rozpočet my opozícia kritizovali, že si tam nafukujete, myslím, že 6 mld. si dávate do rezervy v Pokladničnej správe vlastne, a vtedy si tu obhajovával, že proste potrebujete nejakú, nejaký vankúš a vedieť proste na to reagovať, tak vitaj v opozícii, sme radi, že už aj teraz vidíš, že je problém s takýmito položkami, ktoré sa nevedia, na čo idú. A druhá vec, keď ste schválili Matovičovi očkovanie dôchodcov ako podmienku na získanie tej sociálnej dávky, čo ste odsúhlasili vtedy aj so... s HLAS-om, tak ste to obhajovali, vlastne Sulík povedal, že on s tým vlastne nemá až taký problém, lebo z toho keď odrátate dépeháčku, tak dôchodcovia tak či tak všetky tie peniaze minú v ekonomike, takže tam nie je taký problém, lebo tie peniaze vlastne v určitom momente skončia niekde na spotrebe alebo proste niekde zase zvýšia spotrebu, niekde skončia ako úspory a tak ďalej, takže ste to brali akože nejaký mechanizmus, ktorým sa naštartuje akože ekonomika. Lenže ja si myslím, že treba tiež otvorene hovoriť, nedajú sa robiť dve veci naraz. Nedá sa na jednej strane sa tu postaviť a tváriť sa, že ideme chrániť tie verejné financie podľa nejakých limitov, ktoré sa tu prijali pred tou pandémiou, pred tými sankciami a neviem čo, a potom vy súhlasíte s tým, že zarežete na jeden a pol roka ekonomiku, ľuďom zakážete predávať, ľuďom zakážete spotrebovávať, dotujete to natlačenými peniazmi a potom my sa zobudíme po dvoch rokoch a povieme si, no tak ale teraz sa vráťme k tým prísnym kritériám. No proste vy ste vypustili džin z fľaše za tie dva roky a výsledok je dnes ten, že v živote sa nedostanú tie verejné financie do tej podoby, ako boli, a už vtedy dobre vie, že boli financované len s natlačenými peniazmi a s nákupmi ECB.
Laurenčík, Milan, podpredseda NR SR (2021-09-29):
Pán poslanec Stanislav Mizík s faktickou poznámkou.
Jurinová, Erika, podpredsedníčka NR SR (2014-11-10):
Pán poslanec Viskupič.
Žiga, Peter, podpredseda NR SR (2024-09-17):
Prosím, prezentujme sa a hlasujme. (Hlasovanie.) 143 prítomných, 78 za, 4 proti, 60 sa zdržalo, 1 nehlasoval. Návrh sme schválili.
Danko, Andrej, podpredseda NR SR (2023-12-15):
Poslanec Hargaš.
J. Burian, poslanec: (2009-12-01):
Vo vládnom návrhu zákona navrhujeme toto doplnenie. Za čl. I sa dopĺňa nový článok, ktorý znie: „Zákon č. 595/2003 Z. z. o dani z príjmu v znení neskorších predpisov č. 43/2004 Z. z. zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 671/2007 Z. z., ďalej zákona č. 653/2007, ďalej zákona č. 168/2008 Z. z., ďalej zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z. a zákona č. 185/2009 Z. z. v znení sa menia a doplnia takto. V § 9 ods. 2 dopĺňa písm. v), ktoré znie: „Peňažné alebo nepeňažné plnenie poskytnuté Fondom národného majetku Slovenskej republiky fyzickej osobe pri bezodplatnom prevode zaknihovaných cenných papierov podľa osobitného predpisu.“ Pod poznámkou 59/d poznámka pod čiarou 59/d znie: V § 29 ods. 11 písm. a) druhý a tretí bod zákona č. 92/1991 Zb. o prevode majetku štátu na iné osoby v znení neskorších predpisov. V nadväznosti na danú možnosť fyzickým osobám bezodplatne predkladať cenné papiere Fondu národného majetku podľa zákona č. 92/1991 Zb. o podmienkach prevodu majetku štátu na iné osoby a v znení neskorších predpisov fyzickým osobám vznikne príjem vo forme peňažného alebo nepeňažného plnenia. Vzhľadom na to, že chceme zamedziť takémuto úkonu, kde by títo ľudia pri prevode takýchto bezcenných papierov na Fond národného majetku museli byť dodatočne zdaňovaní, týmto sa snažíme vyjsť v ústrety takýmto spôsobom vzhľadom na to, že je otvorený zákon dane z príjmov fyzických osôb. A po druhé. Bod druhý § 52h sa dopĺňa ods. 14, ktorý znie: V ustanovení § 9 ods. 2 písm. v) v znení účinnom od 1. januára 2009 sa prvýkrát použije pri podaní daňového priznania za zdaňovacie obdobie, ktoré končí 31. decembra 2009. Ustanovenie § 9 ods. 2 písm. v) sa použije ako po prvýkrát už pri zdaňovaní za rok 2009. Čiže je to tiež súvislý článok nadväzujúci na ten prvý článok, ktorý som čítal. Ďakujem pekne za pozornosť.
Danko, Andrej, podpredseda NR SR (2024-06-12):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce do rozpravy prihlásiť niekto ústne. Ak nie, uzatváram možnosť prihlásenia. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Žiada si záverečné slovo spoločný spravodajca? Súčasne ho ale žiadam, aby oznámil termín hlasovania.
P. Paška, predseda NR SR: (2009-09-09):
(Hlasovanie.) 125 prítomných, 45 za, 73 proti, 6 sa zdržali, 1 nehlasoval. Tento návrh sme neschválili. Ďalej.
Paška, Pavol, predseda NR SR (2012-12-12):
Pán poslanec Frešo.
Kotleba, Marian, poslanec NR SR (2021-06-25):
Martin, ďakujem ti za tvoje vystúpenie, že aj ty ako podpredseda poslaneckého klubu Ľudová strana Naše Slovensko si veľmi jasne povedal, že v tejto otázke nejde nášmu klubu o nejaké politické body, o nejakú prezentáciu alebo o niečo podobné, ale že nám ide o princíp, ktorým je ochrana životov nenarodených detí. A som rád, že si povedal aj to, že sme pripravení podporiť každý skutočný, zdôrazňujem skutočný návrh, ktorý zlepší čo len trošku stav v tejto oblasti. Zároveň keď si vytiahol to otroctvo, tak ja ťa musím doplniť, možno to bude pre niekoho veľmi drsné, ale, žiaľ, je to tak. O päťdesiat rokov bude tých pár Európanov s veľkým údivom čítať správy, v ktorých sa dočíta, že ich predkovia si na futbalových trávnikoch kľakali na kolená na podporu hnutia Black Lives Matter, ale svoje vlastné deti nechávali zabíjať v bruchách svojich žien. A nebudú chápať a zostanú len, im len oči pre plač, akí museli byť tí ich predkovia doslova sprostí a kam to celé potom celé ako keby dospelo.